खरखौदा| सिसाना-रोहतक मार्ग पर स्थित देव ढाबे केक सामने खाना खाने व कपड़े बदलने के लिए खड़ा किया गया प्लास्टिक बोतलों के ढक्कनों से लोड हुआ आइशर कैंटर चोरी हो गया। शिकायत पर पुलिस ने केस दर्ज कर लिया। सिसाना गांव के रमेश ने पुलिस को बताया कि उसने अपने साथी विरेंद्र के साथ मिलकर कैंटर लिया हुआ है। 10 जुलाई को महाराष्ट्र के जलगांव से प्लास्टिक बोतलों के ढक्कन लोड किए थे, जिन्हें गाजियाबाद में छोड़ना था। गुरुवार को वह जब सिसाना पहुंचा तो उसने गांव के देव ढाबे पर अपने कैंटर को खड़ा किया और अपने घर कपड़े बदलने व खाना खाने के लिए चला गया। कुछ देर बाद जब रमेश वापस आया तो उसका कैंटर ढाबे पर से गायब था।